[{"text_idx": "#000000", "text": "Ni serc\u0302as faciligantojn por seminario pri Demokratio"}, {"text_idx": "#000001", "text": "La tutmonda Esperantista Junulara Organizo (TEJO) kunlabore kun la Konsilio de Eu\u0306ropo (KdE) organizas la internacian seminarion \u2018Esplorante Demokration \u2013 Junuloj revigligas niajn demokratiojn post-pandemio\u2019. La seminario donos la eblon al 20 junuloj de membros\u0302tatoj de Konsilio de Eu\u0306ropo diskuti kaj lerni pli pri la temo de tutmonda civitaneco post la KOVIM-pandemio rilate al demokratio. Per la seminario, la partoprenantoj havos la eblon:"}, {"text_idx": "#000002", "text": "Lerni pri demokratiaj strukturoj kaj politikoj por junularoj, kiel tiuj estos formitaj en la post-pandemia realeco kaj la rolo de junularoj en ili kiel tutmondaj civitanoj;Produkti deklaron de junuloj pri la redifinita rolo de junularo en demokratiaj post-pandemiaj sistemoj;Povigi kaj ligi niajn junajn partoprenantojn kun politikofarantoj por ke ili povu iniciati kaj okupig\u0302i pri politikaj diskutoj kaj disvastigi la rezultojn de la unua agado kaj la deklaracio al la loka, regiona, nacia kaj internacia nivelo."}, {"text_idx": "#000003", "text": "Aldone, dum c\u0302i tiu seminario ni celas ke la partoprenantoj produktu deklaracion pri la redifinita rolo de junularoj rilate al demokratio kaj tutmonda civitaneco post-pandemio."}, {"text_idx": "#000004", "text": "La seminario okazos inter merkredo 13-a de aprilo (alventago) g\u0302is lundo 18-a de aprilo (forirotago; sed vi povas foriri ankau\u0306 la 19an kune kun la partoprenantoj de IJF) en Piani di Luzza, Udine, Italio. La labortajoj de seminario estas 14-17 aprilo 2022."}, {"text_idx": "#000005", "text": "Ni serc\u0302as 2 esperantistojn faciligantojn, sen ag\u0302limo, log\u0302antoj de unu el la membros\u0302tatoj de KdE:"}, {"text_idx": "#000006", "text": "Kun forta sperto en neformala edukado kaj faciligantaj agadoj kun kaj por junuloj;Kun certa nivelo de sperto pri temoj pri tutmonda civitaneco de junuloj kaj demokratio;Kun la kapablo labori en Esperanto."}, {"text_idx": "#000010", "text": "Vi povas kandidatig\u0302i sendante al ni retpos\u0302ton esprimante vian motivon faciligi la seminarion kaj vian sperton pri la supre menciitaj temoj al antau\u0306 vendredo, la 25-a de februaro 2022."}, {"text_idx": "#000011", "text": "Al TEJO tre gravas diverseco kaj egalaj s\u0302ancoj. Ni aparte invitas virinojn, neduumulojn, transulojn kandidatig\u0302i."}, {"text_idx": "#000012", "text": "Leave a Comment or Cancel reply"}, {"text_idx": "#000013", "text": "Your email address will not be published. Required fields are marked *"}]